Henricus, rex Anglie et dux Normannie et Aquitanie et comes Andegavensis, archiepiscopis et episcopis, abbatibus et comitibus et baronibus et justiciariis viris et omnibus ministris et fidelibus suis, per terram suam ubique constitutis, salutem. Sciatis me concessisse et presenti carta confirmasse, quod Radulfus, prior Charitatis et successores ejus, et conventus ejusdem loci habeant et possideant ecclesias et prioratus, ubique in terra mea, cum pertinentiis suis, scilicet in Anglia, prioratus istos de Bremundesia, de Venelot, de Pontefracto, de Narantone, de Davintreia; in Normannia, de Longavilla, bene et in pace, et libere et quiete, et in ea dispositione et consuetudine qua tenuerunt tempore regis Henrici, avi mei et aliorum antecessorum meorum. Testibus R., archiepiscopo Rothomagensi et Egidio Ebroicensi, apud Burum.